FORELØBIGT FORSLAG TIL TILLÆGS- OG ÆNDRINGSBUDGET NR. 3 TIL BUDGETTET FOR 2001 SEKTION III - KOMMISSIONEN SEKTION VI - DET ØKONOMISKE OG SOCIALE UDVALG SEKTION VII - REGIONSUDVALGET

(forelagt af Kommissionen)

Ud fra følgende betragtninger:

- under henvisning til artikel 78 i traktaten om oprettelse af Det Europæiske Kul- og Stålfællesskab,

- under henvisning til artikel 272 i traktaten om oprettelse af Det Europæiske Fællesskab,

- under henvisning til artikel 177 i traktaten om oprettelse af Det Europæiske Atomenergifællesskab,

- under henvisning til artikel 15 i finansforordningen af 21. december 1977 vedrørende De Europæiske Fællesskabers almindelige budget [1], senest ændret ved forordning nr. 2673/1999 af 13. december 1999 [2],

[1] EFT L 356 af 31.12.1977, s. 1

[2] EFT L 326 af 18.12.1999, s. 1.

forelægger Europa-Kommissionen hermed - af de grunde, der er anført i begrundelsen -budgetmyndigheden et udkast til tillægs- og ændringsbudget nr. 3 til 2001-budgettet.

INDHOLDSFORTEGNELSE

1. Begrundelse

1.1. Forskning og udvikling

1.1.1. Iværksættelse af det europæiske forskningsområde og gennemførelse af finansreformen og den interne kontrol

1.1.2. Omrokering mellem programmer

1.1.3. Overførsel af opgaver i relation til rumfartspolitik og samordning af rumfartsaktiviteter

1.1.4. Regulering af stillingsfortegnelsen for forskning ("Neutral transaktion")

1.1.5. Budgetmæssige aspekter

1.2. OLAF

1.2.1. Bagrund

1.2.2. Foreslåede tilpasninger

1.2.3. Budgeteffekt

1.2.4. Sammenfatning

1.3. Det Økonomiske og Sociale Udvalg

1.3.1. Indledning

1.3.2. Formålet med anmodningen

1.3.3. Budgetmæssig virkning

1.3.4. Liste over den udvidede projektgruppes vigtigste arbejdsopgaver i forbindelse med istandsættelsen af Belliard-bygningerne (ØSU)

1.4. Regionsudvalget

1.4.1. Indledning

1.4.2. Styrkelse af det projektteam, som skal overvåge renoveringen af Belliard-bygningerne

1.4.3. Budgetmæssige virkninger

1.4.4. Oversigt over de hovedopgaver, som skal varetages af lederen (civilingeniør,1 A5 T) af det team, som skal stå for istandsættelse af Belliard-bygningerne

2. Samlet oversigt over indtægter C. Personale

2.1. Sektion III: Kommissionen

2.1.1. Forskning og teknologisk udvikling - Det Fælles Forskningscenter

2.1.2. Forskning og teknologisk udvikling - indirekte aktion

2.1.3. OLAF

2.2. Sektion VI: Det Økonomiske og Sociale Udvalg

2.3. Sektion VII: Regionsudvalget

3. Oversigt over udgifter

3.1. Sektion III: Kommissionen

1. Begrundelse

I dette foreløbige forslag til ændringsbudget nr. 3 til budgettet for 2001 præsenteres i samlet form de ændringer, der er foreslået i stillingsfortegnelserne i flere institutioner: Kommissionen, for så vidt angår forsknings- og udviklingsaktiviteterne, samt Det Europæiske Kontor for Bekæmpelse af Svig, Det Økonomiske og Sociale Udvalg og Regionsudvalget.

Det fælles aspekt i alle foreslåede ændringer er, at det ikke er nødvendigt at ændre indtægtssiden eller de samlede udgifter. Dette skyldes den tid, der er nødvendig til at afslutte ansættelsesprocedurerne, efter at vedtagelsesproceduren for selve tillægs- og ændringsbudgettet er afsluttet, hvorved det kan forventes, at de foreslåede nye stillinger besættes hen imod årets udgang, således at der ikke er nogen større konsekvenser for dette års budget.

Hvad angår forsknings- og udviklingsaktiviteterne, er den vigtigste foreslåede ændring oprettelsen af 27 nye stillinger i stillingsfortegnelsen for Forskning og Teknologisk Udvikling - Indirekte aktioner. Dette vedrører de behov inden for disse aktiviteter, der blev konstateret inden for rammerne af det "peer review", der blev gennemført i 2000, og som ikke er præsenteret i ændringsskrivelse nr. 1/2000 (hvor der blev anmodet om 400 nye stillinger til Kommissionens aktiviteter bortset fra forskning), fordi der på det tidspunkt blev foretaget yderligere undersøgelser af behovene på forsknings- og udviklingsområdet [3]. Den foreslåede bevillingsoverførsel i dette foreløbige forslag til tillægs- og ændringsbudget, mellem administrative og operationelle poster inden for undersektion B6, tager sigte på at afbalancere personalebehovet mellem særprogrammerne.

[3] Jf. ændringsskrivelse nr. 1/2001, Tabel I og fodnote 9, s. 8, og bilag 1 og fodnote 16, s. 44.

Hvad angår Det Europæiske Kontor for Bekæmpelse af Svig, forsøges det med de foreslåede ændringer at nå den rette balance mellem faste og midlertidige stillinger inden for det nye kontor, i overensstemmelse med Kommissionens meddelelse om dens strategi for beskyttelse af finansielle interesser og bekæmpelse af svig (fremlagt i juni 2000) samt Parlamentets beslutning af 16. maj 2000. OLAF-forslagene, som blev forelagt i februar 2001 og godkendt af Overvågningsudvalget den 30. marts 2001, skulle sætte Parlamentet i stand til at frigøre de 76 stillinger, der blev bevilget i 2001-budgettet, og således give kontoret mulighed for at gennemføre en ny personalepolitik i forbindelse med efterforskningsopgaverne.

Anmodningerne fra Det Økonomiske og Sociale Udvalg og Regionsudvalget, som hermed videregives af Kommissionen, hænger sammen med renoveringen af Belliard-bygningen og aftalen mellem disse institutioner og Europa-Parlamentet om Belliard- og Montoyer-bygningernes status og administration. Hver af de to institutioner anmoder om en supplerende midlertidig stilling til udbygning af det team, der overvåger renoveringen af Belliard-bygningen.

1.1. Forskning og udvikling

Kommissionen gennemførte i 2000 en dybtgående vurdering af sine aktiviteter og det dertil hørende personale. Resultatet heraf er anført i meddelelsen "Overensstemmelse mellem Kommissionens personaleressourcer og dens opgaver - Midler til at nå vore mål" [4].

[4] SEK(2000) 2000/3.

I fortsættelse af denne meddelelse og for så vidt angår stillingerne i stillingsfortegnelsen "administrativt personale" har Kommissionen forelagt budgetmyndigheden ændringsskrivelse nr. 1 til det foreløbige forslag til budget for 2001. I denne ændringsskrivelse blev det meddelt, at budgetmyndigheden senere ville få forelagt et forslag angående forskningspersonale. For så vidt angår disse aktiviteter resulterede peer-gruppens arbejde nemlig i, at der med hensyn til aktioner med omkostningsdeling blev konstateret et behov for 27 nye stillinger, som er genstand for dette foreløbige forslag til tillægs- og ændringsbudget, og for så vidt angår de direkte aktioner (Det Fælles Forskningscenter) resulterede det i en rationalisering, der indebærer en reduktion på 175 stillinger i forbindelse med det foreløbige forslag til budget for 2002.

Foruden denne anmodning om nye stillinger i 2001 foreslås der supplerende foranstaltninger for omrokering af personale mellem programmerne. De budgetmæssige virkninger af alle disse anmodninger er sammenfattet nedenfor, og bilaget indeholder en tabel, der viser alle foreslåede ændringer, samt en sammenfattende tabel over forslagets budgetmæssige konsekvenser.

1.1.1. Iværksættelse af det europæiske forskningsområde og gennemførelse af finansreformen og den interne kontrol

De 27 nye stillinger, der er nødvendige til projekter med omkostningsdeling, skyldes en kombination af de besparelser, der kan opnås gennem en forenkling af procedurerne, forøgelse af projekternes størrelse, flytning af vægten i det internationale samarbejde og nedlæggelse af visse administrative funktioner (besparelse på 98 stillinger), og de 110 stillinger, der er nødvendige til iværksættelse af det europæiske forskningsområde, samt de ekstra 15 stillinger, der er nødvendige til gennemførelsen af finansreformen og den interne kontrol.

For at tage disse nye udfordringer op har Kommissionen for nylig omorganiseret afdelingerne med ansvar for aktioner med omkostningsdeling på forskningsområdet. Der er oprettet nye enheder med henblik på at fremskynde gennemførelsen af det europæiske forskningsområde og styrke kontrollen med de finansielle transaktioner. Der er samtidig truffet effektive foranstaltninger til at forenkle procedurerne, gradvis reducere antallet af projekter og flytte vægten i det internationale samarbejde.

1.1.2. Omrokering mellem programmer

Nu, hvor det femte rammeprogram har været i kraft i to år, er det nødvendigt med en justering af fordelingen af stillinger mellem de forskellige særprogrammer. Det drejer sig om 20 stillinger inden for særprogrammet for forskning og uddannelse på kerneenergiområdet (hvoraf 10 er tidligere JET-stillinger). Disse 20 stillinger bør omfordeles til andre programmer for at muliggøre en optimal udnyttelse af de personaleressourcer, der er afsat til administration af aktiviteterne inden for forskning og teknologisk udvikling. Denne transaktion er budgetmæssig neutral, og vedlagte tabel indeholder detaljerede oplysninger herom.

1.1.3. Overførsel af opgaver i relation til rumfartspolitik og samordning af rumfartsaktiviteter

Samordningen af rumfartsaktviteterne plejede at indgå i FFC's aktiviteter. For at øge effektiviteten og integrere dem i den generelle forskningspolitik foreslås det, at de overføres til indirekte aktioner. Til dette formål er der oprettet en ny enhed for rumfartspolitik og samordning i Generaldirektoratet for Forskning, mens enheden rumfart ikke længere figurerer i FFC's organigram. Det foreslås, at der overføres 3 stillinger (1 A, 1 B og 1 C) fra Det Fælles Forskningscenters stillingsfortegnelse til aktioner med omkostningsdeling.

1.1.4. Regulering af stillingsfortegnelsen for forskning ("Neutral transaktion")

Denne transaktion blev allerede meddelt budgetmyndigheden i løbet af budgetbehandlingen for 2000 og skulle sikre en udveksling af 19 forskningsstillinger til særprogrammet vedrørende informationssamfundet (en del af det tidligere Esprit-program) mod det samme antal administrative stillinger fra Generaldirektoratet for Forskning. Transaktionen er planlagt i to etaper: den første (10 stillinger) fandt allerede sted i slutningen af 2000, mens den anden (9 stillinger) skulle være afsluttet i 2001 ved hjælp af dette tillægs- og ændringsbudget.

1.1.5. Budgetmæssige aspekter

* Budgetmæssige virkninger af de foreslåede ændringer i stillingsfortegnelsen

De foreslåede ændringer i stillingsfortegnelsen for forskning vil kun have små følger for bevillingerne.

Den "neutrale transaktion" kan nemlig ikke afsluttes, og de nye stillinger kan rent faktisk ikke benyttes før i begyndelsen af 2002 som følge af den nødvendige tid til rekrutteringsprocedurerne efter vedtagelsen af dette tillægs- og ændringsbudget. Omkostningerne ved disse transaktioner er derfor kun medtaget i forberedelserne til det foreløbige budget for 2002.

For så vidt angår de andre overførsler mellem særprogrammer er slutresultatet budgetmæssigt neutralt. Bilaget indeholder en tabel, der viser ændringerne i bevillingerne til de pågældende programmer. Disse ændringer er i overensstemmelse med beløbene til hvert af de pågældende særprogrammer.

* Andre foreslåede budgetbevægelser

De administrative bevillinger, der er nødvendige for hvert enkelt programs vellykkede gennemførelse i 2001, blev revideret i begyndelsen af året. Dette resulterede i en række besparelser i forhold til de forventede udgifter i forbindelse med udarbejdelsen af det foreløbige budgetudkast for 2001 på 5,6 mio. EUR, og det foreslås, at de pågældende bevillinger tilbageføres til driftsudgifterne.

I nedenstående tabeller sammenfattes alle de ændringer, der foreslås for forsknings- og udviklingsaktiviteterne i stillingsfortegnelserne og i budgetposterne.

>TABELPOSITION>

Samlet oversigt over foreslåede ændringer pr. budgetpost

>TABELPOSITION>

1.2. OLAF

Formålet med dette foreløbige forslag til ændringsbudget for 2001 er at sætte OLAF i stand til fuldt ud at gennemføre sine aktiviteter i overensstemmelse med de opgaver, kontoret er pålagt i medfør af bl.a. forordning nr. 1073/1999. Overvågningsudvalget afgav en positiv udtalelse herom på den 30 marts 2001. Udtalelsen er i overensstemmelse med Europa-Parlamentets retningslinjer for OLAF, navnlig dets beslutning af 16. maj 2000 og 13. december 2000. Hovedformålet er at ændre stillingsfortegnelsen for OLAF, uden at dette får indflydelse på den samlede budgetbevilling i 2001.

1.2.1. Baggrund

Det foreløbige forslag til ændringsbudget for 2001 blev fremlagt samtidig med udnævnelsen af den nye generaldirektør for OLAF og inden fremlæggelsen den 28. juni 2000 af Kommissionens meddelelse "Beskyttelse af Fællesskabernes finansielle interesser - Bekæmpelse af svig - Hen imod en samlet strategisk tilgang". Da det foreløbige forslag til ændringsbudget blev opstillet inden fastlæggelsen af de strategiske retningslinjer for OLAF, afspejler det ikke fuldt og helt kontorets behov. Ved den endelige vedtagelse af budgettet for 2001 den 15. december 2000 ændrede budgetmyndigheden den oprindelige stillingsfortegnelse i det foreløbige forslag til ændringsbudget. Den nye vedtagne stillingsfortegnelse har medført en ændring i fordelingen af stillinger mellem kategori A og B, og der foreslås heri en betydelig anderledes fordeling mellem faste stillinger og midlertidige stillinger end i det foreløbige forslag til ændringsbudget. Budgetmyndigheden har endvidere gjort tildelingen af de 76 nye stillinger betinget af, at de anvendes til at gennemføre afsnit 20 og 21 i dens beslutning af 16. maj 2000, og af Overvågningsudvalgets udtalelse.

Budgetmyndighedens formål med disse ændringer var:

- dels at sikre, at OLAF i forbindelse med ansættelsen af specialiserede undersøgelsesledere og retsembedsmænd, der har til opgave at følge undersøgelserne og sikre kontakten med de nationale retsmyndigheder, gav fortrinsstilling til midlertidigt ansatte fra de nationale administrationer og tjenester i medlemsstaterne

- dels at gøre det muligt for direktøren for OLAF at sikre, at det til rådighed stående personale er fuldt og helt kvalificeret til OLAF's nye opgaver.

Overvågningsudvalget for OLAF var i vid udstrækning enig i denne fremgangsmåde.

Budgetmyndighedens initiativ har haft en gavnlig virkning. Det svarer i høj grad til generaldirektørens målsætninger. Da generaldirektøren først tiltrådte sin stilling pr. 1. marts 2000, kunne han ikke afstikke retningslinjer for udformningen af det foreløbige budgetforslag for 2001. I det vedtagne budget foreslås der i forbindelse med stillingsfortegnelsen en fordeling af stillinger, der i højere grad svarer til OLAF's behov og generaldirektørens ønske om at ansætte midlertidigt personale på højt niveau fra medlemsstaterne, der skal gennemføre, følge og overvåge undersøgelserne. Endvidere har Generaldirektoratet for Personale og Administration støttet dette initiativ for så vidt angår princippet om at forflytte tjenestemænd i OLAF, hvis kvalifikationer ikke eller ikke længere svarer til dem, der kræves i forbindelse med OLAF's nye opgaver, til Kommissionens tjenestegrene. OLAF er i samråd med Kommissionens tjenestegrene på nuværende tidspunkt ved at foretage en evaluering af, hvorvidt de ansatte er kvalificerede og egnede til de stillinger, de sidder i.

Selv om budgetmyndighedens ændringer går i den rigtige retning, er det dog nødvendigt at videreudvikle og tilpasse dem, således at det bliver muligt at tage hensyn til dels den reelle situation for så vidt angår stillinger, der var besat pr. 1. januar 2001, dels den forventede udvikling af kontoret og dets nye opgaver. Budgetmyndighedens godkendelse af de foreslåede tilpasninger i det foreløbige forslag til ændringsbudget, samt frigørelsen af de 76 nye stillinger, vil gøre det muligt uden forsinkelser at fortsætte omstruktureringen af kontoret og rekrutteringen af det personale, der er nødvendigt, for at OLAF kan fungere.

1.2.2. Foreslåede tilpasninger

Det samlede antal stillinger forbliver 300, men fordelingen mellem tjenestemandsstillinger og midlertidige stillinger bliver i forholdet 2/3, 1/3 (200 tjenestemænd og 100 midlertidigt ansatte). Af stillingsfortegnelsen, der er tilknyttet som bilag, fremgår udviklingen i personalet mellem budgettet for 2000 og det foreløbige forslag til ændringsbudget.

De væsentligste ændringer er gengivet nedenfor:

* Kategori A

I forhold til budgettet for 2000 forbliver antallet af faste stillinger stabilt i det foreløbige forslag til ændringsbudget (fra 83 til 84), mens der er sket en stærk stigning i antallet af midlertidigt ansatte (fra 15 til 60). Det samlede antal ansatte i kategori A stiger fra 98 til 144.

I forhold til budgettet for 2001 indebærer det foreløbige forslag til ændringsbudget en omfordeling af stillinger (+ 31 faste stillinger, - 1 midlertidig stilling), således at det samlede antal ansatte i denne kategori stiger til 30.

Disse ændringer gør det bl.a. muligt at sikre aflønningen af de tjenestemænd, der var ansat pr. 1. januar, men også at rekruttere de nye i kategori A, der er nødvendige for at omstrukturere kontoret. De væsentligste foranstaltninger er som følger:

- Oprettelse af en enhed bestående af ca. 15 midlertidigt ansatte, erfarne retsembedsmænd.

- Oprettelse af et nyt direktorat, der skal beskæftige sig med efterretninger og strategi.

- Styrkelse af personalet i det direktorat, der tager sig af undersøgelser og operationer, navnlig på området interne undersøgelser.

- Oprettelse af en intern tjeneste for kontrol og finansiel revision i overensstemmelse med den af Kommissionen iværksatte reform af den finansielle forvaltning.

- Udstationering af en midlertidig ansat i det europæiske tekniske og videnskabelige center (CTSE), der er beskæftiget med beskyttelsen af euroen (mønter).

- Afsættelse af tre ansatte til bl.a. udarbejdelse af en grønbog om den europæiske anklagemyndighed.

- Styrkelse af taskforcen vedrørende cigaretter.

- Oprettelse af en enhed, der har til opgave at opkræve unddragne beløb.

- Oprettelse af en enhed, der skal følge udvidelsen og støtte de fremtidige nye medlemsstater.

* Kategori B

I forhold til budgettet for 2000 indebærer det foreløbige forslag til ændringsbudget en reducering af antallet af tjenestemænd (fra 60 til 52) og en stærk stigning i antallet af midlertidigt ansatte (fra 15 til 40), således at det samlede antal ansatte i kategori B stiger fra 75 til 92.

I forhold til budgettet for 2001, således som budgetmyndigheden har vedtaget det, betyder det foreløbige forslag til ændringsbudget en reducering af personalet (- 30) og en ny fordeling af stillingerne til fordel for første løntrin i kategorien.

Disse tilpasninger gør det hovedsageligt muligt i regnskabsåret at ansatte 17 nye professionelle undersøgelsesledere fordelt mellem unge undersøgelsesledere (mindre end 10 års erfaring) og meget erfarne undersøgelsesledere, der hovedsagelig kommer fra de nationale administrationer med ansvar for specialiserede undersøgelser. Dette nye personale vil desuden, når der er behov herfor, styrke de direktorater og tjenester, der er omhandlet under punkt 2, 3, 6 og 7 ovenfor.

* De øvrige kategorier (C og D)

Der foreslås ingen ændringer i det foreløbige forslag til ændringsbudget.

* Overførsel af stillinger

Det nuværende forslag medfører kort fortalt en overførsel af 30 stillinger fra kategori B til kategori A.

1.2.3. Budgeteffekt

Der kræves ingen ændringer i bevillingerne på budgettet for 2001, idet det via de nuværende bevillinger er muligt at dække udgifterne til besættelsen af de godkendte stillinger.

1.2.4. Sammenfatning

Forholdet mellem midlertidigt ansatte og tjenestemænd går fra 1:6 i 2000 til 1:2 i 2001. Denne fordeling mellem tjenestemænd og midlertidigt ansatte går i den retning, Europa-Parlamentet ønsker. Til gruppen af ikke-tjenestemandsansatte skal føjes et vist antal (ca. 20) udstationerede nationale eksperter, som de nationale administrationer stiller til rådighed.

Budgetmyndighedens godkendelse af dette foreløbige forslag til ændringsbudget indebærer frigørelsen af de 76 nye stillinger.

>TABELPOSITION>

1.3. Det Økonomiske og Sociale Udvalg

1.3.1. Indledning

Under budgetproceduren 1999 bevilgede budgetmyndigheden 26 mio. EUR i sektion VI til renovation af Belliard-bygningen. Beløbet blev siden genstand for en ekstraordinær bevillingsfremførsel, som blev godkendt på budgetudvalgets møde den 12.-13. oktober 2000.

Efter aftalerne mellem Europa-Parlamentet på den ene side og Regionsudvalget og ØSU på den anden er situationen med hensyn til leje af Belliard- og Montoyer-bygningerne bragt i orden ved, at de to udvalg har underskrevet et nyt langtidslejemål med en købsoption på Belliard- og Montoyer-bygningerne. Kontrakten blev indgået den 15. december 2000 med ejeren og har bevirket, at kontrakten mellem Europa-Parlamentet og ejeren er ophævet, og at den administrative aftale mellem Europa-Parlamentet og de to udvalg er bragt til ophør.

Derefter blev forberedelserne af de nødvendige anlægsarbejder påbegyndt. Denne forberedende etape går om nogle måneder ind i en afgørende fase, hvor det bliver nødvendigt nøje at overvåge konsulenternes arbejde og alle de administrative tiltag, som skal sættes i værk.

På baggrund af udgifterne til Regionsudvalgets og Det Økonomiske og Sociale Udvalgs flytning til Belliard- og Montoyer-bygningerne er det nødvendigt allerede nu at tage de nødvendige skridt til at beskytte denne investering. Til at udføre det foreslåede arbejde bliver det nødvendigt at oprette en projektgruppe bestående af 5 medarbejdere (én i lønklasse A5, to i A7, én i B5 og én i C).

Europa-Parlamentet har i øvrigt allerede udtalt, at det er vigtigt, at de to udvalg tager de fornødne skridt til at sikre, at arbejdet giver det bedst mulige slutresultat, og at de bør trække på finansiel, teknisk og juridisk ekspertise i det omfang, det er nødvendigt for at nå dette resultat.

Da resultatet af forhandlingerne med ejeren af bygningerne var usikkert indtil de allersidste dage i år 2000, var det ikke muligt at fremsætte anmodningen i forbindelse med den normale budgetprocedure for 2001. Derfor fremsættes det nu som forslag til et ændrings- og tillægsbudget.

1.3.2. Formålet med anmodningen

* Styrkelse af det projektteam, som skal overvåge renoveringen af Belliard-bygningerne

De to udvalg anmoder om at få udbygget det nuværende team med to midlertidigt ansatte på A5- og A7-niveau, fordelt på de to udvalg. Det foreliggende foreløbige TÆB-forslag tager sigte på at oprette en ny midlertidig A7-stilling i ØSU for det tidsrum, arbejdet står på (arbejdet ventes afsluttet i december 2003). Budgetmyndigheden anmodes om at stille denne stilling til rådighed for ØSU snarest muligt, da det forberedende arbejde med indretningen er umiddelbart forestående.

* Forlængelse af de midlertidige stillinger, der allerede er tilknyttet projektteamet

På nuværende tidspunkt består teamet af 2 midlertidigt ansatte på henholdsvis A5- og A7-niveau. Budgetmyndigheden godkendte disse stillinger til ØSU for 2000 og 2001. Da arbejdet vil komme til at vare frem til december 2003, anmoder begge udvalg om, at disse to midlertidige stillinger forlænges, så de dækker hele perioden.

* En tjenestemand i lønklasse C5 stilles til rådighed

En tjenestemand i C5 stilles til rådighed for projektteamet gennem en omrokering i de to udvalgs fælles tjenestegrene.

1.3.3. Budgetmæssig virkning

Oprettelsen af denne nye stilling har ingen budgetmæssige virkninger for ØSU i 2001, idet de nødvendige bevillinger kan fremskaffes gennem besparelser i personaleforvaltningen.

1.3.4. Liste over den udvidede projektgruppes vigtigste arbejdsopgaver i forbindelse med istandsættelsen af Belliard-bygningerne (ØSU)

* To tekniske eksperter - ingeniører eller lignende (2 midlertidigt ansatte i lønklasse A7)

- deltage i kortlægningen af ØSU's og Regionsudvalgets behov og fastlæggelsen af de tekniske specifikationer

- på stedet kontrollere, at de tekniske specifikationer overholdes

- overvåge og følge bygmesterens udbudsprocedurer

- foretage kvalitetskontrol

- styre udgifterne

- sørge for at sikkerheds- og arbejdsmiljøregler og -normer overholdes i hele byggeperioden.

* En ansat, der varetager den administrative overvågning af istandsættelsen (1 midlertidigt ansat i B5)

- assistance og overvågning i forbindelse med administrationen af istandsættelsen, navnlig for så vidt angår omkostningerne

- overvågning af bygherrens udbudsprocedurer

- overholdelse og overvågning af tidsplanen for arbejdet

- deltagelse i projektgruppen og varetagelse af kontakten til de berørte tjenestegrene

- samarbejde om flytteforberedelserne og ØSU's og Regionsudvalgets indflytning i de nye bygninger.

1.4. Regionsudvalget

1.4.1. Indledning

Under budgetproceduren 1999 opførte budgetmyndigheden 26 mio. EUR på budgettet for den fælles organisationsstruktur (del C, sektion VI) til istandsættelse af Belliard-bygningen. Dette beløb er blevet fremført efter godkendelse på budgetudvalgets møde den 12. og 13. oktober 2000.

Efter aftalerne mellem Europa-Parlamentet på den ene side og Regionsudvalget og Det Økonomiske og Sociale Udvalg på den anden side er den retslige situation med hensyn til leje af Belliard- og Montoyer-bygningerne blevet afklaret ved, at de to udvalg har underskrevet et nyt lejemål med købsoption på Belliard- og Montoyer-bygningerne. Kontrakten blev indgået den 15. december 2000 med det selskab, der ejer bygningerne, og det har bevirket, at kontrakten mellem Europa-Parlamentet og dette selskab og den administrative aftale mellem Europa-Parlamentet og de to Udvalg er bragt til ophør.

Derefter blev forberedelserne af indretningen påbegyndt. Denne forberedende etape går om nogle måneder ind i en afgørende fase, hvor det bliver nødvendigt nøje at overvåge konsulenternes arbejde og alle de administrative tiltag, som skal sættes i værk.

På baggrund af udgifterne til Regionsudvalgets og Det Økonomiske og Sociale Udvalgs flytning til Belliard- og Montoyer-bygningerne er det nødvendigt allerede nu at tage de nødvendige skridt til at beskytte denne investering. Europa-Parlamentet har allerede udtalt, at det er vigtigt, at de to Udvalg tager de fornødne skridt til at sikre, at arbejdet giver det bedst mulige slutresultat, og at de derfor bør trække på finansiel, teknisk og juridisk ekspertise i det omfang, det er nødvendigt for at nå dette resultat.

1.4.2. Styrkelse af det projektteam, som skal overvåge renoveringen af Belliard-bygningerne

Regionsudvalget og Det Økonomiske og Sociale Udvalg anmoder om at få udbygget det nuværende team med to midlertidigt ansatte på A5- og A7-niveau, fordelt på de to Udvalg. Det foreliggende foreløbige TÆB-forslag tager sigte på at oprette en ny midlertidig A5-stilling i Regionsudvalget for selve projektperioden (arbejdet ventes afsluttet i december 2003) og frem til det tidspunkt, hvor overtagelsen af det færdige arbejde har fundet sted. Budgetmyndigheden anmodes om at stille denne stilling til rådighed for Regionsudvalget snarest muligt, da det forberedende arbejde med indretningen er umiddelbart forestående.

Denne anmodning imødekommer tillige et krav, som Europa-Parlamentet har gentaget i flere af sine resolutioner, gående ud på, at den bevilling på 26 mio. EUR, der stilles til rådighed for de to udvalg til istandsættelsen, ikke overskrides. Dette forudsætter, at de to udvalg gør en betydelig indsats for at føre tilsyn med konsulenternes arbejde og følge op på deres indsats.

Når denne anmodning forelægges i form af et ændrings- og tillægsbudget, skyldes det, at man ikke har kunnet anmode om denne stilling under vedtagelsen af 2001-budgettet, fordi der i lang tid herskede usikkerhed om udfaldet af forhandlingerne med bygningernes ejer, og man derfor ikke vidste, hvornår arbejdet kunne indledes. Først efter kontraktens underskrivelse og påbegyndelsen af planlægningsarbejdet var det muligt at få et bedre overblik over, hvad der var behov for til sikring af, at arbejdet blev korrekt udført. Denne nye stilling skal styrke det nuværende team, som består af en midlertidigt ansat i A7 og en B5. Budgetmyndigheden har tildelt ØSU de nævnte stillinger for 2000 og 2001. ØSU anmoder om en forlængelse af disse to stillinger for samme periode. De fælles tjenestegrene vil nu også forsøge at detachere en tjenestemand i kategori C til projektteamet.

1.4.3. Budgetmæssige virkninger

Oprettelsen af denne nye stilling vil ikke få budgetmæssige virkninger for Regionsudvalget i 2001, da stillingen vil kunne finansieres med de disponible bevillinger i betragtning af det tidspunkt, hvor TÆB formodentlig vil blive vedtaget.

1.4.4. Oversigt over de hovedopgaver, som skal varetages af lederen (civilingeniør,1 A5 T) af det team, som skal stå for istandsættelse af Belliard-bygningerne

- Koordinering og ledelse af det team, der skal stå for de nye bygninger,

- kontakter med myndighederne

- verificering af tegninger (tekniske spørgsmål, byggearbejdet)

- støtte til Udvalgene ved fastlæggelse af deres behov og samarbejde med de berørte tjenestegrene om udarbejdelse af tegninger over kontorernes fordeling

- deltagelse i udformningen af entreprisebetingelserne sammen med bygherren i overensstemmelse med vore ønsker

- styring - i samarbejde med konsulenten - af den forberedende etape (administrative tilladelser, overvågning af indkaldelser af tilbud osv.)

- ledelse af byggepladsmøder under arbejdets udførelse

- overvågning af det konkrete byggearbejde og af overholdelsen af de tidsfrister, der er fastsat af bygherren og de involverede firmaer

- deltagelse i den foreløbige overtagelse og behandling af virksomhedernes bemærkninger

- deltagelse i den endelige overtagelse

- udarbejdelse af gennemførelsesplaner

- koordinering og tilrettelæggelse af de nødvendige flytninger.

2. Samlet oversigt over indtægter C. Personale

2.1. Sektion III: Kommissionen

2.1.1. Forskning og teknologisk udvikling - Det Fælles Forskningscenter

>TABELPOSITION>

2.1.2. Forskning og teknologisk udvikling - indirekte aktion

>TABELPOSITION>

2.1.3. OLAF

>TABELPOSITION>

(1) Heraf 1 stilling som leder af Overvågningsudvalgets sekretariat.

(2) Heraf 1 stilling som leder af det nye direktorat, der skal beskæftige sig med efterretninger og strategi; 1 stilling som leder af det direktorat, der tager sig af undersøgelser og operationer;1 stilling som chefsrådgiver til koordinering af bedrageribekæmpelsen i ansøgerlendene.

(3) Heraf 1 stilling i Overvågningsudvalgets sekretariat.

2.2. Sektion VI: Det Økonomiske og Sociale Udvalg

>TABELPOSITION>

2.3. Sektion VII: Regionsudvalget

>TABELPOSITION>

(1) Heraf er en A3, en A7, en B3 og en C3 midlertidige stillinger tilknyttet formandens private kontor; og fem A7, tre A6, to B5, tre C5 og en C4 er midlertidige stillinger tilknyttet de politiske grupper.

(2) Halvtidsbesættelse af visse stillinger kan opvejes ved kontraktansættelse af yderligere personale inden for den således frigjorte stillingsmasse pr. kategori.

(3) Følgende opnormeringer er betingede: tre A7 til A6, tre A7T(midlertidig) til A6T, en B3 til B2 og en C5T til C4T; de afhænger af forelæggelsen af en rapport om Regionsudvalgets langsigtede personalepolitik og forfremmelsespolitik. Når denne rapport er blevet forelagt, vil budgetmyndigheden tage opnormeringerne op til fornyet overvejelse og træffe beslutning om frigørelse af de nødvendige bevillinger.

(4) Tre LA4- og tre C1-stillinger skal nedlægges i overensstemmelse med finansforordningens artikel 55, stk. 2.

3. Oversigt over udgifter

3.1. Sektion III: Kommissionen

AFSNIT B6-6

INDIREKTE FORANSTALTNINGER -FORANSTALTNINGER MED OMKOSTNINGSDELING OG SAMORDNEDE FORANSTALTNINGER - FEMTE RAMMEPROGRAM 1998-2002

SAMMENFATTENDE TABEL

>TABELPOSITION>

AFSNIT B6-6

INDIREKTE FORANSTALTNINGER -FORANSTALTNINGER MED OMKOSTNINGSDELING OG SAMORDNEDE FORANSTALTNINGER - FEMTE RAMMEPROGRAM 1998-2002

KAPITEL B6-61 - FØRSTE FORANSTALTNING: PROGRAMMER FOR FORSKNING, TEKNOLOGISK UDVIKLING OG DEMON STRATION

Artikel B6-6 1 1 - Livskvalitet og forvaltning af bioressourcer

Konto - B6-6 1 1 0 - Livskvalitet og forvaltning af bioressourcer

>TABELPOSITION>

Bemærkningerne ændres som følger (angivet i fed kursiv):

Denne bevilling er bestemt til at dække personaleudgifter til 218 ansatte (117 A, 46 B og 55 C).

Bevillingerne opført under denne konto suppleres af beløbene fra EFTA-landenes bidrag i henhold til aftalen om Det Europæiske Økonomiske Samarbejdsområde, særlig artikel 82 og protokol 32:

forpligtelser 601 262 EUR

betalinger 601 262 EUR.

-----------------------------------------------------------

Konto - B6-6 1 1 1 - Livskvalitet og forvaltning af bioressourcer: aktionsudgifter

>TABELPOSITION>

Bemærkningerne ændres som følger (angivet i fed kursiv):

>TABELPOSITION>

Bevillingerne opført under denne konto suppleres af beløbene fra EFTA-landenes bidrag i henhold til aftalen om Det Europæiske Økonomiske Samarbejdsområde, særlig artikel 82 og protokol 32:

forpligtelser 11 336 738 EUR

betalinger 7 463 938 EUR.

-----------------------------------------------------------

Artikel B6-6 1 2 - Et forbrugervenligt informationssamfund

Artikel B6-6 1 2 0 - Et forbrugervenligt informationssamfund: administrative udgifter

Bemærkningerne ændres som følger (angivet i fed kursiv):

Denne bevilling er bestemt til at dække personaleudgifter til 528 ansatte (285 A, 80 B og 163 C).

-----------------------------------------------------------

Artikel B6-6 1 3 - Konkurrence- og bæredygtig vækst

Artikel B6-6 1 3 0 - Konkurrence- og bæredygtig vækst: administrative udgifter

>TABELPOSITION>

Bemærkningerne ændres som følger (angivet i fed kursiv):

Denne bevilling er bestemt til at dække personaleudgifter til 233 ansatte (132 A, 43 B og 58 C).

Bevillingerne opført under denne konto suppleres af beløbene fra EFTA-landenes bidrag i henhold til aftalen om Det Europæiske Økonomiske Samarbejdsområde, særlig artikel 82 og protokol 32:

forpligtelser 674 619 EUR

betalinger 674 619 EUR.

-----------------------------------------------------------

Konto B6-6 1 3 1 - Konkurrence- og bæredygtig vækst: aktionsudgifter

>TABELPOSITION>

Bemærkningerne ændres som følger (angivet i fed kursiv):

Der forventes følgende forfaldsplan for betalingerne i forhold til forpligtelserne:

>TABELPOSITION>

Bevillingerne opført under denne konto suppleres af beløbene fra EFTA-landenes bidrag i henhold til aftalen om Det Europæiske Økonomiske Samarbejdsområde, særlig artikel 82 og protokol 32:

forpligtelser 12 534 261 EUR

betalinger 8 217 781 EUR.

-----------------------------------------------------------

Artikel B6-6 1 4 - Energi, miljø og bæredygtig udvikling (EF) - Miljø og bæredygtig udvikling

Konto B6-6 1 4 0 - Energi, miljø og bæredygtig udvikling (EF) - Miljø og bæredygtig udvikling: administrative udgifter

>TABELPOSITION>

Bemærkningerne ændres som følger (angivet i fed kursiv):

Denne bevilling er bestemt til at dække personaleudgifter til 108 ansatte (61 A, 14 B og 33 C).

Bevillingerne opført under denne konto suppleres af beløbene fra EFTA-landenes bidrag i henhold til aftalen om Det Europæiske Økonomiske Samarbejdsområde, særlig artikel 82 og protokol 32:

forpligtelser 317 419 EUR

betalinger 317 419 EUR.

-----------------------------------------------------------

Konto B6-6 1 4 1 - Energi, miljø og bæredygtig udvikling (EF) - Miljø og bæredygtig udvikling: aktionsudgifter

>TABELPOSITION>

Bemærkningerne ændres som følger (angivet i fed kursiv):

Der forventes følgende forfaldsplan for betalingerne i forhold til forpligtelserne:

>TABELPOSITION>

Bevillingerne opført under denne konto suppleres af beløbene fra EFTA-landenes bidrag i henhold til aftalen om Det Europæiske Økonomiske Samarbejdsområde, særlig artikel 82 og protokol 32:

forpligtelser 5 164 661 EUR

betalinger 2 427 381 EUR.

-----------------------------------------------------------

Artikel B6-6 1 5 - Energi, miljø og bæredygtig udvikling (EF) - Energi

Konto B6-6 1 5 0 - Energi, miljø og bæredygtig udvikling (EF) - Energi: administrative udgifter

>TABELPOSITION>

Bemærkningerne ændres som følger (angivet i fed kursiv):

Denne bevilling er bestemt til at dække personaleudgifter til 101 ansatte (56 A, 21 B og 24 C).

Bevillingerne opført under denne konto suppleres af beløbene fra EFTA-landenes bidrag i henhold til aftalen om Det Europæiske Økonomiske Samarbejdsområde, særlig artikel 82 og protokol 32:

forpligtelser 314 505 EUR

betalinger 314 505 EUR.

-----------------------------------------------------------

Konto B6-6 1 5 1 - Energi, miljø og bæredygtig udvikling (EF) - Energi: aktionsudgifter

>TABELPOSITION>

Bemærkningerne ændres som følger (angivet i fed kursiv):

Der forventes følgende forfaldsplan for betalingerne i forhold til forpligtelserne:

>TABELPOSITION>

Bevillingerne opført under denne konto suppleres af beløbene fra EFTA-landenes bidrag i henhold til aftalen om Det Europæiske Økonomiske Samarbejdsområde, særlig artikel 82 og protokol 32:

forpligtelser 4 923 175 EUR

betalinger 3 107 095 EUR.

-----------------------------------------------------------

KAPITEL B6-62 - ANDEN FORANSTALTNING: SAMARBEJDE MED TREDJELANDE OG INTERNATIONALE ORGANISATIONER

Artikel B6-6 2 1 -- Bekræftelse af EF-forskningens internationale rolle

Konto B6-6 2 1 0 -- Bekræftelse af EF-forskningens internationale rolle: administrative udgifter

>TABELPOSITION>

Bemærkningerne ændres som følger (angivet i fed kursiv):

Bevillingerne opført under denne konto suppleres af beløbene fra EFTA-landenes bidrag i henhold til aftalen om Det Europæiske Økonomiske Samarbejdsområde, særlig artikel 82 og protokol 32:

forpligtelser 235 207 EUR

betalinger 235 207 EUR.

-----------------------------------------------------------

Konto B6-6 2 1 1 -- Bekræftelse af EF-forskningens internationale rolle: aktionsudgifter

>TABELPOSITION>

Bemærkningerne ændres som følger (angivet i fed kursiv):

Der forventes følgende forfaldsplan for betalingerne i forhold til forpligtelserne:

>TABELPOSITION>

Bevillingerne opført under denne konto suppleres af beløbene fra EFTA-landenes bidrag i henhold til aftalen om Det Europæiske Økonomiske Samarbejdsområde, særlig artikel 82 og protokol 32:

forpligtelser 2 319 713 EUR

betalinger 1 456 793 EUR.

-----------------------------------------------------------

KAPITEL B6-6 4 - FJERDE FORANSTALTNING : FORSKERES UDDANNELSE OG MOBILITET

Artikel B6-6 4 1 - Udvikling af det menneskelige forskningspotentiale og den samfundsøkonomiske videnbase

Konto B6-6 4 1 0 - Udvikling af det menneskelige forskningspotentiale og den samfundsøkonomiske videnbase: administrative udgifter

>TABELPOSITION>

Bemærkningerne ændres som følger (angivet i fed kursiv):

Denne bevilling er bestemt til at dække personaleudgifter til 125 ansatte (66 A, 20 B og 39 C).

Bevillingerne opført under denne konto suppleres af beløbene fra EFTA-landenes bidrag i henhold til aftalen om Det Europæiske Økonomiske Samarbejdsområde, særlig artikel 82 og protokol 32:

forpligtelser 372 522 EUR

betalinger 372 522 EUR.

-----------------------------------------------------------

Konto B6-6 4 1 1 - Udvikling af det menneskelige forskningspotentiale og den samfundsøkonomiske videnbase: aktionsudgifter

>TABELPOSITION>

Bemærkningerne ændres som følger (angivet i fed kursiv):

Der forventes følgende forfaldsplan for betalingerne i forhold til forpligtelserne:

>TABELPOSITION>

Bevillingerne opført under denne konto suppleres af beløbene fra EFTA-landenes bidrag i henhold til aftalen om Det Europæiske Økonomiske Samarbejdsområde, særlig artikel 82 og protokol 32:

forpligtelser 5 743 118 EUR

betalinger 4 421 478EUR.

-----------------------------------------------------------

KAPITEL B6-6 5 - EKSF-RAMMEPROGRAMMET

Artikel B6-6 5 1 -- Kerneenergi (Euratom) - Nuklear fission

Konto B6-6 5 1 0 -- Kerneenergi (Euratom) - Nuklear fission: administrative udgifter

>TABELPOSITION>

-----------------------------------------------------------

Konto B6-6 5 1 1 -- Kerneenergi (Euratom) - Nuklear fission: aktionsudgifter

>TABELPOSITION>

Bemærkningerne ændres som følger (angivet i fed kursiv):

Der forventes følgende forfaldsplan for betalingerne i forhold til forpligtelserne:

>TABELPOSITION>

-----------------------------------------------------------

Artikel B6-6 5 2 -- Kerneenergi (Euratom) - Kontrolleret termonuklear fusion

Konto B6-6 5 2 0 -- Kerneenergi (Euratom) - Kontrolleret termonuklear fusion: administrative udgifter

>TABELPOSITION>

Bemærkningerne ændres som følger (angivet i fed kursiv):

Denne bevilling er bestemt til at dække personaleudgifter til 188 ansatte (153 A, 25 B og 10 C).

-----------------------------------------------------------

Konto B6-6 5 2 1 -- Kerneenergi (Euratom) - Kontrolleret termonuklear fusion: aktionsudgifter

>TABELPOSITION>

Bemærkningerne ændres som følger (angivet i fed kursiv):

Der forventes følgende forfaldsplan for betalingerne i forhold til forpligtelserne:

>TABELPOSITION>